stanford-oval/wikipedia huggingface dataset:
אלהנה צפריר

| --- | --- |

אלהנה צפריר, רכובה על גריפון
 סוג:  רומח הדרקון
 יוצרים:  מרגרט וייס, טרייסי היקמן 
 מידע
 גזע:  אלף סילבנסטי
 מין:  נקבה
 מקצוע:  לוחם
 נטייה:  טוב שומר חוק
 אזרחות:  סילבנסטי
 דמויות קשורות
 משפחה:  הורים: לוראק קלדון (אב)    בן זוג: פורתיוס קנן   ילדים: סילבנושי קלדון
 
אַלְהַנָה צפריר (באנגלית: Alhana Starbreeze) היא דמות המופיעה בסדרת ספרי הפנטזיה רומח הדרקון (בעיקר בדרקונים של ליל החורף וספרי מלחמת הנשמות). אלהנה היא בתו של דובר הכוכבים, מלך סילבנסטי, לוראק קלדון. אלהנה עוברת מספר אירועים טרגיים בחייה, כמו גלות מהעיר בה גדלה, מלחמת הרומח, הרס ממלכתה בידי סיוט גדול, מותו של אביה, אהובהּ, בעלה, ולבסוף גם בנה.
מעט ידוע אודות ראשית חייה. ידוע כי חונכה להיות דוברת הכוכבים הבאה, וכי אהבה לאסוף ורדים.
לאלהנה שיער שחור ארוך, עור לבן הדומה לחרסינה, עיניים בגוון סגול כהה ולה נטייה לנהוג באדישות כלפי זרים (כולל אלפים שאינם ממולדתה) בתחילה.
מלחמת הרומח

עם הגיעה של מלחמת הרומח לפתחה של ממלכת סילבנסטי, החלו שרי הדרקונים במערכה עליה. לוראק, אביה של אלהנה שלח את בני עמו לדרום יבשת ארגות יחד עם בתו כמנהיגתם. בהגיעם לשם, בני עמה ניסו להקים את העיר החדשה סִילְבַאמוֹרִי. כאשר שמעה כי סילבנסטי נפלה לידי צבאות הדרקונים, החליטה אלהנה למחול על גאוותה, ולנסוע לטרסיס המעטירה לבקשת עזרתם של בני האנוש כדי יסייעו לה בשחרור ממלכתה. בטרם הגיעה לטרסיס, הגיעה אלהנה לפגישת מועצת האבן הלבנה הראשונה. היא חששה מפני ברית בין בני האדם לאלפי קאלינסטי ואף גמרה אומר לעצור ברית שכזו, לו נכרתה. אולם חששותיה התפוגגו.
כאשר הגיעה לבסוף לטרסיס, לא מצאה אף אדם שהיה מוכן לסייע לאלפים נגד צבאות הדרקונים. נאמר לה לעזוב את תחומי העיר, וכאשר סירבה לעשות כן - הובאה בפניו של אדון העיר. בדרכה לשם, נתקלה באביר צעיר לעתיד בשם סער בהיר-להב, אשר לא הסכים לדרך בה התייחס משמר העיר אליה, וסייע לה בלא שידע על זהותה האלפית. כאשר נפגשו עיניהם, רגשות הדדים עלו בהם. אלהנה נשלחה אל המעצר ביחד עם סער, תניס חצי-אלף, גילתנאס קנן (בנו של מנהיג קאלינסטי) וחלמיש כור-אש. בדרך למעצר, שלושה אבירי סולאמניה, בריאן דונר, אראן ארוך-קשת ודרק שומר-הכתר חילצו אותם. כאשר טרסיס הותקפה על ידי צבא הדרקונים, החבורה התפצלה ואלהנה נסה עם סער ברחובות העיר. סער מילט אותם בעוד דרקון מכלה את זעמו ברחובות העיר. מעשה גבורה זה המס את ליבה, והיא העניקה לו את תכשיט הכוכב שלה. אולם בהמשך התפצלו דרכם - אלהנה המשיכה עם תניס, רייסטלין מאז'ר, קרמון מאז'ר, סהר-פז ומי-נהר על גביהם של גריפונים לעבר סילבנסטי בעוד סער המשיך עם חלמיש, גדילן, לאורנה והאבירים הסולאמניים הדרימו אל חומת קיר הקרח.
הסיוט

כאשר אלהנה ובני לווייתה הגיעו לסילבנסטי, היא פנתה בריצה ישירות אל היער. שם אחז בה הסיוט של לוראק ודרקון ירוק בשם כַּרְתִּי רועץ-דם ולכד אותה. הוא הביא אותה אל אביה וניסה לגרום לו להרוג אותה, אולם אביה לא יכול היה לעשות כן. לבסוף, תניס וחבריו הביסו את הסיוט, וגם שחררו את אלהנה ואביה ממנו, אך כרתי רועץ-דם נמלט. זמן מועט לאחר מכן נפטר אביה, אשר החליט להעניק את בועת הדרקון בו השתמש בתוך שקיק קסמים מיוחד לרייסטלין.
כאשר תניס וחבריו עוזבים, אלהנה נותרת מאחור וקוברת את אביה למרגלותיו של גזע עץ במגדל הכוכבים. היא ממשיכה לשהות בסילבנסטי ומחכה לסימן. היא מקבלת את האות לו היא מצפה כאשר תכשיט הכוכב שלה חדל להבהיק. היא מבינה מיד כי אהובה, סער, נהרג. היא פירשה סימן זה כחוסר תקווה מוחלט, ורצה אל מגדל הכוכבים, תוך שהיא חושבת לסיים את חייה. אולם, היא רואה עץ חי גדל במקום בו קברה את אביה, וידעה כי זהו הזמן לשוב לבני עמה. היא ממהרת לרכוב על גריפון חזרה לדרום ארגות.
אלהנה מופיעה בשנית מול מועצת האבן הלבנה ומשכנעת את האומות האחרות לשים בצד את המחלוקות הקטנוניות ולהצטרף לברית. היא אף מציעה לפורתיוס, בנו של דובר השמשות, להצטרף אליה בברית נישואין פוליטית, מתוך מטרה לאחד את שתי אומות האלפים הגדולות, קאלינסטי וסילבנסטי, למרות שליבה נמצא במקום אחר, קבור בצריח הכהונה הראשי. יחדיו הם יוצרים את צבא האבן-הלבנה ומגרשים את צבאות הדרקונים הרחק מארצותיהם.
פורתיוס וסילבנושי

לאחר המלחמה, פורתיוס ואלהנה באו בברית הנישואין בשנת 362 אחה"ח לערך, במה שהיה שנודע כצעד פוליטי נועז מצידם. בעוד שפורתיוס הנהיג את צבאות סילבנסטי לתוך ממלכת האלפים המערבית כדי לטהר אותה מסיוטו של לוראק, אלהנה נשארה בקאלינסטי לשלוט בעם (לאחר שאביו של פורתיוס נפטר, עבר השלטון לידי בנו). במשך השנים הבאות, נישואיהם הפכו ליותר מכך. הם התאהבו אחד בשני, ובשנת 382 אחה"ח אלהנה עמדה ללדת את ילדהּ הראשון. באותה שנה, סנאטורים בשתי אומות האלפים החליטו כי אין הם מעוניינים באומת אלפים אחת מאוחדת וקשרו קשר כדי להסיר את אלהנה ופורתיוס מראשות עמיהם. אלהנה נכלאה בקאלינוסט, בירת קאלינסטי על ידי הסנאטור האלפי רַשָׁאס ביחד עם שומר ראשה, סַמָאר. הם שוחררו על ידי דאלאמר ארג'נט וגיבור הרומח תניס חצי-אלף, והוכרזו לאחר הימלטותם כאלפים אפלים. באותה שנה, פורתיוס ואלהנה, יחד עם נאמניהם הגיעו לעיר העצים, מרגוע. שם, התקבלו שניהם בברכה על ידי משפחת מאז'ר ואלהנה ילדה את בנה הבכור, סִילְבַנוֹשֵׁי קלדון.
כאשר פרצה מלחמת הכאוס בקרין, אלהנה ירדה למחתרת יחד עם בנה כדי להגן עליו מפני כוחות אומות קאלינסטי וסילבנסטי, כדי למנוע מהם למצוא את ילדהּ ולקחתו ממנה. פורתיוס הגיע לקאלינוסט כדי לנסות להגן על העיר, הוא נלחם בדרקון אש ונחשב למת לאחר שנצפה מתמוטט בקרב עמו.
אל תוך עידן בני התמותה

אלהנה, שבורת הלב, הובילה את האלפים העריקים שלה לארצות סילבנסטי כדי לנסות לתפוש מחדש את כס השלטון עבור בנהּ. אולם בני סילבנסטי הרימו מעל ממלכתם את המגן של סילבנסטי כדי למנוע מדרקוני העל לפלוש לארצם ולהחריב אותה (בלא ידיעתם, הם רומו על ידי הדרקון כרתי רועץ-דם). במשך שנים, ניסו אלהנה וחבורתה למצוא דרך מבעד למגן, ונלחמו בעוגים ויצורי אופל אחרים אשר ניסו להורגם. היא גילתה כי בעלה שרד את מלחמת הכאוס, אך פניו גופו הושחתו. אלהנה המשיכה בקשר עמו דרך רצים אלפים אשר נשאו את הודעותיו מקאלינסטי, שם נשאר.
מלחמת הנשמות ולאחריה

במהלך ההתפתחויות במלחמת הנשמות, המגן של סילבנסטי קרס ונעלם. היא למדה כי בנה התיישב על כס השלטון בסילבנסטי כשליט בובה, כאשר הופרד קודם לכן מחבורתה. היא הבינה כי השליטים בפועל הם מינה ואבירי האופל שלה. היא אף הייתה עדה לנטישת הכס על ידי בנה, שהתאהב עד כדי עיוורון במינה, ועקב אחריה במסעה לסאנקשיין. אלהנה נפגשה עם אנשיו של גילתאס (שליט קאלינסטי), אשר נמלטו מקאלינסטי שנחרבה כליל לאחר מותה של דרקונית העל הירוקה בריל וחבורתה הצטרפה אליהם. כצבא אלפי מאוחד, הם צעדו לסאנקשיין לנסות להשיב את בנה, אולם הותקפו על ידי עוגים בדרכם. הם הצליחו להימלט בעזרתם של דרקוני הטוב אשר חזרו לקרין מכלאם והשמידו את צבא העוגים. הצבאות הגיעו לבסוף לסאנקשיין והצטרפו למאבק נגד צבאה של האלה האחת. לאחר שנסתיים, הבינה אלהנה כי בנה נהרג על ידי מינה. צערה הרב על שאירע לבנה מוטט אלהנה עד כדי שיגעון ולמשך זמן רב. היא ויתרה על מנהיגות סילבנסטי לחלוטין, העניקה את כתר השלטון של סילבנסטי לגילתאס והחליטה לשוב לארצות קאלינסטי ולהתאחד עם פורתיוס. לא ידוע מה עלה בגורלם מאז.
הערות שוליים

↑  "דובר הכוכבים" הוא תוארו של שליט ממלכת סילבנסטי
↑  טרייסי היקמן ומרגרט וייס, הרשומות האבודות, כרך ב', דרקונים של שחקי שרת הדרקונים
↑  טרייסי היקמן ומרגרט וייס, רשומות רומח הדרקון, כרך ב', דרקונים של ליל החורף, חלק 1
↑  טרייסי היקמן ומרגרט וייס, רשומות רומח הדרקון, כרך ב', דרקונים של ליל החורף, חלק 2
↑  אחרי החורבן הגדול
↑  טרייסי היקמן ומרגרט וייס, רומח הדרקון, דור ההמשך, "הקורבן"
↑  טרייסי היקמן ומרגרט וייס, מלחמת הנשמות, כרך א', דרקונים של שמש גוועת
↑  טרייסי היקמן ומרגרט וייס, מלחמת הנשמות, כרך ג', דרקונים של ירח נעלם
| רומח הדרקון |
| --- | --- | --- |
| ספרים עיקריים | דרקונים של דמדומי הסתיו • דרקונים של ליל החורף • דרקונים של שחר האביב • עת התאומים • מלחמת התאומים • מבחן התאומים • דור ההמשך • דרקוני להבת קיץ • דרקונים של שמש גוועת • דרקונים של כוכב אבוד • דרקונים של ירח נעלם • ענבר ואפר • ענבר וברזל • ענבר ודם • דרקונים של מעמקי הגמדים • דרקונים של שחקי שרת הדרקונים • דרקונים של מג שעון החול • ספרים נוספים |  |
| עולם | קרין  • ההיסטוריה של קרין • דמויות • אלים |  |
| דמויות עיקריות | גדילן קוץ-רגל • חלמיש כור-אש • טיקה ויילן מאז'ר • לאורנה קנן • מי-נהר • סהר-פז • סער בהיר-להב • קיטיארה אות-מאטר • קרמון מאז'ר • רייסטלין מאז'ר • תניס חצי-אלף |  |
| דמויות נוספות | אריאקס • אלהנה צפריר  • דאלאמר ארג'נט • הומא רועץ-דרקון • לורד סות' • פאלין מאז'ר • פיסטנדנטילוס • קריסניה |  |
סרט האנימציה • טרייסי היקמן • מרגרט וייס
אנטיכריסט

ערך זה עוסק באנטיכריסט בנצרות. אם התכוונתם לספרו של ניטשה, ראו .
תמונה של לוקאס קראנאך האב, שבה מוצג האפיפיור כאנטיכריסט, 1521
בתאולוגיה הנוצרית, אנטיכריסט או אנטיכריסטוס הוא אדם (או מהות) המייצג את הרוע המוחלט ומהווה את אויבו של ישו. מקור המילה ביוונית (αντίχριστος), ופירושה המקורי "במקום המשיח". המונח העברי הוא צורר המשיח (צר המשיח) או שׂוֹטֵן המשיח. אנטיכריסט מתואר כדמות של משיח שקר שמהווה את הנגטיב של ישו ומתנגד וכופר במשיחיותו, ואף מעמיד לו אלטרנטיבה שקרית. הדמות נוצרה בהשראת נבואת דניאל (פרק ז') בחזון ארבע החיות, ומתוארת בהרחבה בברית החדשה בחזון יוחנן, באיגרת השנייה אל הקורינתים (יא, ד), ובאיגרת אל הגלטים (א', ו-ז). דמות זו לקוחה מהחיות שבחזיון דניאל, ולכן היא מכונה במסורת הנוצרית גם "החיה".
דמות האנטיכריסט לקוחה מאגדה עממית המספרת שלאחר הגליית היהודים הופיע אנטיכריסט והציע להם להשיב אותם לארצם וכאשר נענו לו השליך אלפים מהם לים. אלברטוס מגנוס ותומאס אקווינס הקדישו תשומת לב רבה לאגדה זו וטענו שאנטיכריסט ייוולד בבבל, בשבט דן, יעלה לירושלים, שם ישכנע בקלות את היהודים שהוא המשיח, יבנה מחדש את בית המקדש ויכריז על עצמו כאלוהים.
כשם שבמסורת הנוצרית למשיח ישנן שתי ביאות, כך כנגדו לאנטיכריסט ישנן שתי ביאות. בתקופתו של יוחנן אנטיכריסט נתפס כמלכות רומי שצלבה את ישו ההיסטורי. בתקופה המודרנית היא נתפסת כמלכות רומא המתחדשת, קואליציה של עשר מדינות המכונה "בבל הגדולה" או "הזונה הגדולה" - שסממניה פאר ושחיתות, שמובילות תרבות דתית שקרית, שכופרת במשיחיותו של ישו. הדמות העומדת בראש המלכות מוצגת כדמות ממלכתית בעלת חזות נורמטיבית ועם זאת דמונית ובעל כוחות מטפיזיים, ששואבת את כוחה מהשטן ומייצגת את הרוע הצרוף עלי אדמות, שאמורה להופיע באחרית הימים, לאחר כינון ממלכה יהודית ובית מקדש בתוכה.
לאנטיכריסט אמורים להיות סממנים צורניים דומים למשיח הנוצרי, ולכן הוא אמור להיות אדם כריזמטי ונואם בחסד "פום ממלל רברבן", שיכונן בתחילה תחת משטרו רב-העוצמה שלום עולמי, ויאחד עמים רבים תחת חסותו, כשלצידו נביא שקר דתי. סימנו על פי אותה תפיסה המספר 666, שייחקק על מצחם וידיהם של מאמיניו, ויאפשר להם לסחור ולקנות תחת שלטון אנטיכריסט. בסופו של דבר אמורה להיות מלחמה עולמית נגד כוחות אנטיכריסט, שיובסו בידי המאמינים וישו בראשם. שם המלחמה, "ארמגדון", לקוח מהשם העברי "הר מגידו", אזור שהתרחשו בו מלחמות רבות וחשובות, בעולם העתיק ואף בעת החדשה. יש נוצרים הרואים באיחוד האירופי, ואף באו"ם, את הדמות המכונה אנטיכריסט.
האפיפיורית יוהנה כאנטיכריסט (בדמות "זונת בבל"), רוכבת על "החיה" האפוקליפטית בעלת שבעת הראשים. קלף טארוט, תעמולה פרוטסטנטית אנטי-אפיפיורית
דמויות שונות לאורך ההיסטוריה, שרדפו את הכנסייה ואת המאמינים הנוצרים, הוגדרו כאנטיכריסט. חלק ברית חזקיהו של הספר עליית ישעיהו, המתוארך לסוף המאה הראשונה לספירה, מתייחס לאמונה שנירון קיסר הוא אנטיכריסט. בימי הביניים זיהו אנשי הנצרות אישים שונים ואף בעלי חיים עם אנטיכריסט, וגורלם היה עינויים ואף מוות. בעת החדשה המוקדמת, מרטין לותר ראה באפיפיור את אנטיכריסט, בהשפעת חיבורו של לורנצו ואלה על זיוף מתת קונסטנטינוס. גם בעת החדשה אנשי נצרות שונים ניסו לזהות דמויות היסטוריות עם אנטיכריסט, בהם נפוליאון, אדולף היטלר, בניטו מוסוליני ואפילו רונלד רייגן, שבאנגלית כל שם משמותיו מורכב משש אותיות ומהווה צירוף של המספר 666. בהשראת התפיסה הנוצרית נעשו מספר רב של סרטים העוסקים בהופעתו של אנטיכריסט ובמלחמת אחרית הימים.
בדתות האחרות > בדתות האברהמיות > אסלאם

באסלאם, המקבילה לדמות האנטיכריסט היא הדמות דג'אל, שמתוארת כדמות רעה באסכטולוגיה האסלאמית. למרות שאינו מוזכר בקוראן, ישנם מוסלמים המאמינים שהוא יופיע תוך העמדת פנים שהוא המהדי, לפני יום הדין. הוא ייסע ברחבי העולם, תוך שהוא נכנס לכל עיר שהוא חפץ, מלבד מכה ומדינה. ואז עיסא יירד מן השמים אל הצריח הלבן שבמסגד האומיי, ויניח את ידיו על גבם של שני מלאכים, בזמן שהדג'אל מתפלל. ויהיה זה עיסא שבסופו של דבר יהרוג את דג'אל, באמצעות מטה משה.
בחדית'ים סוניים ושיעים, ובמיוחד אצל התריסריים מופיעה דמות נוספת בשם סופיאני (אנ'), שלעיתים מזוהה בתור דג'אל עצמו או כדמות נפרדת הפועלת לצד דג'אל.
בדתות האחרות > בדתות האברהמיות > יהדות

בתורה לא קיימת דמות מקבילה לאנטיכריסט. אמנם קיימים ביהדות משיחי שקר, אך עדיין לא מוזכרת בתורה דמות מקבילה לאנטיכריסט, שבמהותה נוגדת לחלוטין את הטוב. ולא רק זאת, אלא שהרמב"ם בספרו "משנה תורה" כותב שכאשר יתגלה המשיח היהודי, אז כל העמים ייווכחו בטעותם, שדתם הייתה שקר:
וכשיעמוד המלך המשיח באמת, ויצליח וירום ויינשא - מיד הם כולן חוזרין ויודעים ששקר נחלו אבותיהם, ושנביאיהם ואבותיהם הטעום
עם זאת, במקורות אחרים החל מתקופת הגאונים ובספרות היותר מאוחרת, מוזכרת דמות בשם ארמילוס הרשע, מלך הגויים, שעתיד להתנכל ליהודים ולהמית את משיח בן יוסף, ולבסוף יוכרע על ידי משיח בן דוד. בספר אבקת רוכל, ארמילוס מתואר כמי שיציג את עצמו כמשיח ומכונה בספר באופן מפורש אנטיכריסט.
הערות שוליים

↑  "כִּי מַתְעִים רַבִּים בָּאוּ לָעוֹלָם אֲשֶׁר אֵינָם מוֹדִים בְּיֵשׁוּעַ הַמָּשִׁיחַ הַבָּא בַבָּשָׂר זֶה הוּא הַמַּתְעֶה וְשׂוֹטֵן הַמָּשִׁיחַ" (איגרת יוחנן השנייה, פסוק 7, בתרגום פרנץ דליטש).
↑  [https://www.academia.edu/1012544/Istorie_si_memorie_evreiasca._Volum_omagial_dedicat_doamnei_Lya_Benjamin_ed._Anca_Ciuciu_si_Camelia_Craciun_Bucuresti_Editura_Hasefer_2011 Istorie si memorie evreiasca. Volum omagial dedicat doamnei Lya Benjamin, ed. Anca Ciuciu si Camelia Craciun, Bucuresti, Editura Hasefer, 2011 עמוד 52 (ברומנית)
↑  "זהו אשר יבא כשטן בעלילותיו ברב כח ובמופתים ממקור אכזב." (איגרת יוחנן השנייה, ט').
↑  "אשר שמעתם כי יבא שוטן-המשיח, ואחרי אשר רבים עתה שוטני המשיח נדע בזאת כי עת קץ היא" (איגרת יוחנן הראשונה ב, יא). "באחרית הימים יתע אנשים מארחות אמונה ויזנו אחרי רוחות מתעתעים ותורות השדים" (האיגרת הראשונה אל טימותיוס ד, א).
↑  ע"פ דניאל ז, ח
↑  "אז יגלה הפושע אשר ימיתנו האדון ישו ברוח שפתיו ובברק פניו יכחידנו." (האיגרת השנייה אל התסלוניקים ב, ח).
↑  M. A. Knibb, martyrdom and Ascension of Isaiah, The Old Testament Pseudepigrapha, Volume 2, page 149
↑  David M . Whitford, The Papal Antichrist: Martin Luther and the Underappreciated Influence of Lorenzo Valla, Renaissance Quarterly 6, The University of Chicago Press, 2008, עמ' 26-52
↑  ספר אבקת רוכל מיוחס לרבנו מכיר מכיר תלמיד יהודה בן ברא"ש. אך חוקרים רבים סבורים שנכתב על ידי משה די לאון
↑  ספר אבקת רוכל, הספר בראשון, אותות המשיח - האות השביעי
| --- | --- |
בקרת זהויות :  NLI: 987007295557305171  BNE: XX529026  GND: 4142651-4  LCCN: sh85005655  NKC: ph138469  TLS: Antichristspiel
אליפות אסיה בכדורגל נשים 2003

| --- | --- |
 מארחת:  תאילנד תאילנד
 תקופת התחרות:  8 ביוני 2003 – 21 ביוני 2003 (14 ימים) 
 מספר משתתפות:  14
 הזוכה:   קוריאה הצפונית
 מספר משחקים:  30
 מספר שערים:  184 (6.13 בממוצע למשחק)
 מלכת השערים:  קוריאה הצפונית רי קום-סוק (15 שערים)
 → 2001 AFC Women's Championship2006 ←
 
אליפות אסיה בכדורגל נשים 2003 (באנגלית: 2003 AFC Women's Championship) היא המהדורה ה-14 של האליפות אסיה בכדורגל נשים שארגנה קונפדרציית הכדורגל של אסיה. הטורניר נערך בתאילנד והתקיים מ-8 ביוני עד ה-21 ביוני 2003. האליפות שימשה כטורניר המוקדמות לגביע העולם לנשים, שנערך מספר חודשים לאחר מכן בארצות הברית.
הייתה זו אליפות אסיה האחרונה ששימשה כטורניר הזמנה, והחל מ-2006 הוחלט שיהיו משחקי מוקדמות שיכריעו אלו נבחרות ישתתפו בטורניר הגמר. האליפות נערכה בפורמט של שלב בתים ושלב נוקאאוט. הראשונה בכל בית עלתה לחצי הגמר יחד עם נבחרת אחת מהמקום השני שסיימה עם מירב הנקודות. במשחק הגמר נפגשו סין וקוריאה הצפונית - האלופה המכהנת. בסיום המשחק, שנערך בבנגקוק, ניצחה קוריאה הצפונית 1-2 בהארכה וזכתה בטורניר בפעם השנייה ברציפות.
מכיוון שסין העפילה אוטומטית לגביע העולם כמארחת המקורית (איבדה את האירוח מספר חודשים לפני הטורניר בעקבות התפשטות מחלת הסארס), היא לא נחשבה כנציגה של אסיה בטורניר. קוריאה הצפונית וקוריאה הדרומית (שסיימו ראשונה ושלישית) העפילו ישירות לגביע העולם כנציגות היבשת, ואילו יפן שסיימה במקום הרביעי נשלחה לפלייאוף הבין-יבשתי מול מקסיקו על כרטיס נוסף לטורניר. בסיום משחקים אלו, ניצחה יפן 2-4 והעפילה גם היא לגביע העולמי.
שלב הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  קוריאה הצפונית | 10 | 4 | 3 | 1 | 0 | 45 | 2 | 43 |
|  קוריאה הדרומית | 10 | 4 | 3 | 1 | 0 | 20 | 2 | 18 |
|  תאילנד | 6 | 4 | 2 | 0 | 2 | 6 | 21 | -15 |
|  הונג קונג | 3 | 4 | 1 | 0 | 3 | 2 | 24 | -22 |
|  סינגפור | 0 | 4 | 0 | 0 | 4 | 0 | 24 | -24 |
| 0 | 1 | 2 |
| --- | --- | --- |
|  סינגפור | 0 – 3 | תאילנד   |
|  קוריאה הדרומית | 8 – 0 | הונג קונג   |
|  קוריאה הדרומית | 6 – 0 | תאילנד   |
|  קוריאה הצפונית | 13 – 0 | הונג קונג   |
|  קוריאה הדרומית | 4 – 0 | סינגפור   |
|  קוריאה הצפונית | 14 – 0 | תאילנד   |
|  הונג קונג | 1 – 3 | תאילנד   |
|  קוריאה הצפונית | 16 – 0 | סינגפור   |
|  קוריאה הצפונית | 2 – 2 | קוריאה הדרומית   |
|  הונג קונג | 1 – 0 | סינגפור   |
שלב הבתים > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  יפן | 12 | 4 | 4 | 0 | 0 | 34 | 0 | 34 |
|  מיאנמר | 7 | 4 | 2 | 1 | 1 | 11 | 8 | 3 |
|  טאיוואן | 7 | 4 | 2 | 1 | 1 | 7 | 7 | 0 |
|  הפיליפינים | 3 | 4 | 1 | 0 | 3 | 2 | 26 | -24 |
|  גואם | 0 | 4 | 0 | 0 | 4 | 2 | 15 | -13 |
| 0 | 1 | 2 |
| --- | --- | --- |
|  יפן | 15 – 0 | הפיליפינים   |
|  גואם | 1 – 2 | טאיוואן   |
|  הפיליפינים | 0 – 6 | מיאנמר   |
|  יפן | 7 – 0 | גואם   |
|  הפיליפינים | 0 – 4 | טאיוואן   |
|  יפן | 7 – 0 | מיאנמר   |
|  גואם | 0 – 4 | מיאנמר   |
|  יפן | 5 – 0 | טאיוואן   |
|  טאיוואן | 1 – 1 | מיאנמר   |
|  הפיליפינים | 2 – 1 | גואם   |
שלב הבתים > בית ג'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  סין | 9 | 3 | 3 | 0 | 0 | 29 | 0 | 29 |
|  וייטנאם | 6 | 3 | 2 | 0 | 1 | 6 | 9 | -3 |
|  הודו | 3 | 3 | 1 | 0 | 2 | 7 | 14 | -7 |
|  אוזבקיסטן | 0 | 3 | 0 | 0 | 3 | 2 | 21 | -19 |
| 0 | 1 | 2 |
| --- | --- | --- |
|  סין | 6 – 0 | וייטנאם   |
|  הודו | 6 – 0 | אוזבקיסטן   |
|  וייטנאם | 4 – 2 | אוזבקיסטן   |
|  סין | 12 – 0 | הודו   |
|  וייטנאם | 2 – 1 | הודו   |
|  סין | 11 – 0 | אוזבקיסטן   |
שלב הנוק-אאוט

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | הגמר | הגמר |  |

|  | 19 ביוני - בנגקוק | 19 ביוני - בנגקוק |  |  |  |  |  |
|  |   קוריאה הצפונית |  3 |   |  |  |  |  |
|  |   יפן |  0 |   |  |  |  |  |
|  |   |  |   |  |  |  |  |
|  |  |  |  |  | 21 ביוני - בנגקוק | 21 ביוני - בנגקוק |  |
|  |   |   |   |   |   קוריאה הצפונית |  2 |  |
|  |   |   |   |   |   סין |  1 |  |

|  |  |  |   |  |  |  |  |
|  |  |  |  |  | המשחק על המקום השלישי | המשחק על המקום השלישי |  |
|  | 19 ביוני - בנגקוק | 19 ביוני - בנגקוק |   |  | 21 ביוני - בנגקוק | 21 ביוני - בנגקוק |  |
|  |   סין |  3 |   |  |   יפן |  0 |  |
|  |   קוריאה הדרומית |  1 |   |  |   קוריאה הדרומית |  1 |  |
אלפונס אמאדה

אלפונס אנטוניו צ'יקו אמאדה (בפורטוגזית ובגרמנית: Alfons António Chico; נולד ב-12 בנובמבר 1999 בהיידלברג שבגרמניה) הוא כדורגלן מוזמביקי-גרמני המשחק בעמדת הקשר האחורי בקבוצת אוסטנדה מליגת המשנה הבלגית ובנבחרת מוזמביק.
קריירת מועדונים

אמאדה גדל במחלקות הנוער של SSV פוגלסטאנג, וולדהוף מנהיים והופנהיים. בשנת 2018 החל לשחק בקבוצת המילואים של הופנהיים. ב-2 במרץ 2019 ערך את הופעת הבכורה שלו בקבוצה הראשונה של המועדון, בהפסד 3-2 לאיינטרכט פרנקפורט במסגרת המחזור ה-24 בבונדסליגה לעונת 2018/2019. זו הייתה הופעת הליגה היחידה שלו במדי המועדון.
ב-5 ביולי 2019 הושאל אמאדה לאיינטרכט בראונשווייג מהליגה הגרמנית השלישית למשך עונת 2019/2020. הוא ערך ארבע הופעות ליגה במדי המועדון.
ב-20 ביולי 2021 חתם אמאדה באוסטנדה מליגת העל הבלגית. ב-24 ביולי ערך את הופעת הבכורה שלו במועדון, בהפסד 3-0 לשרלרואה במסגרת המחזור הראשון בליגה לעונת 2021/2022. ב-18 בספטמבר הבקיע את שער הבכורה שלו במועדון, בניצחון 3-1 על בירסחוט במסגרת המחזור השמיני בליגה. בתום עונת 2022/2023 נשר עם המועדון לליגת המשנה הבלגית.
קריירה בינלאומית

אמאדה נולד בגרמניה למשפחה ממוצא מוזמביקי. הוא שיחק בנבחרת גרמניה עד גיל 17 ובנבחרת גרמניה עד גיל 19.
נכלל בסגל נבחרת מוזמביק לטורניר גביע אפריקה לאומות 2023.
ב-6 בינואר 2024 ערך את הופעת הבכורה שלו בנבחרת מוזמביק, בניצחון 2-0 על נבחרת לסוטו במשחק ידידות. ב-8 בינואר הבקיע את שער הבכורה שלו בנבחרת, בתיקו 1-1 נגד נבחרת בוטסואנה במשחק ידידות.
הוא ערך שלוש הופעות במסגרת גביע אפריקה לאומות 2023.
הערות שוליים

↑  סגל הנבחרת לטורניר גביע אפריקה לאומות 2023 בחשבון הפייסבוק הרשמי של פדרציית הכדורגל המוזמביקית, 22 בדצמבר 2023 (בפורטוגזית)
| נבחרת מוזמביק – גביע אפריקה לאומות 2023 |
| --- | --- | --- |
|  1 ארנאני •  2 נאנאני •  3 מלמבאנה •  4 ננה •  5 לנגה •  6 אמאדו •  7 דומינגש •  8 דובה •  9 קינג •  10 קלסיו •   11 בונדה •  12 פאזיטו • 13 ראטיפו •  14 מקאנדזה • 15 מנדאבה • 16 אמאדה • 17 מקסר • 18 וילנקולוס • 19 ויטי • 20 קטאמו • 21 גימא • 22 איוואן • 23 נאנגי • מאמן: קונדה |  1 ארנאני •  2 נאנאני •  3 מלמבאנה •  4 ננה •  5 לנגה •  6 אמאדו •  7 דומינגש •  8 דובה •  9 קינג •  10 קלסיו •   11 בונדה •  12 פאזיטו • 13 ראטיפו •  14 מקאנדזה • 15 מנדאבה • 16 אמאדה • 17 מקסר • 18 וילנקולוס • 19 ויטי • 20 קטאמו • 21 גימא • 22 איוואן • 23 נאנגי • מאמן: קונדה | מוזמביק |
אלפון

ערך זה עוסק בספר לימוד. אם התכוונתם למשמעות אחרת, ראו .
אילוסטרציה לעמוד מאלפון עברי (האות א', בכתב מרובע ובכתב רהוט – בה מתחילות המילים "אינדיאנים" ו"אוהל")
אַלְפוֹן, או ספר אלפבית, הוא ספר לימוד המיועד להקניית ידיעת האלפבית לילדים. בספר מוצגת כל אות לצד מילים המתחילות בה (ולעיתים אף משפטים או פסקאות), פעמים רבות בלוויית תמונות מתאימות.
אלפונים מבקשים לשמור על העניין של הקוראים הצעירים באמצעים שונים, כגון אָליטֶרציה (הישנות צלילים), אונומטופיה (תצליל), נרטיבים יצירתיים, שירה, איורים מושכים, הומור ופרטים מסקרנים.
לאחר ששולטים הקוראים באלפבית של שפתם, הם מתחילים לקרוא במקראות ללימוד שפה – ראשית קריאה (אנ').
אלפונים בעברית

בישראל שלט בכיפה במשך שנים האלפון "אלפוני", שחיברה צביה וילנסקי (1907–1995), מורה לכיתות הנמוכות של בית הספר היסודי בכפר סבא, בשיתוף עם נתן פרסקי ואחרים. המהדורה הראשונה של הספר ראתה אור בשנת 1965, ומאז הופיעו מהדורות רבות נוספות. הספר כלל משפטים בסיסיים – הזכור ביותר מהם (שאף הונצח בשירה של נעמי שמר "שלום כיתה א'" מ-1976) הוא "דָּנָה נָמָה, דָּנָה קָמָה".
ראו גם

מקראה
אוריינות
אלף בית (שיר)
לקריאה נוספת

מרים גיליס, מן ה"חדר" אל המחשב: מאה שנות הוראת קריאה עברית בישראל, רמת גן: אוניברסיטת בר-אילן, תשמ"ז 1987. (גרסה מקוונת של הספר (לבעלי הרשאה), באתר "כותר")
קריאה - תאוריה ומעשה: לומדים ומלמדים אוריינות, כרך ג, רעננה: האוניברסיטה הפתוחה, תשע"ה 2014. (הספר באתר גוגל ספרים)
הערות שוליים

↑  צביה וילנסקי, זלמן אריאל, נתן פרסקי, אלפוני לכתה א': דפדפת ללימוד ראשית הקריאה לפי השיטה האנליטית סינתטית; ציורים: בינה גבירץ, תל אביב: מסדה, 1965–1968.
↑  וראו שבוע הסתגלות, בדף הספרייה הלאומית בפייסבוק; ספיישל חזרה ללימודים, בדף "רחוב משלה" בפייסבוק.
| --- | --- |
בקרת זהויות :  NLI: 987007293883805171  BNE: XX528154  LCCN: sh00008832  NKC: ph161931
אליפות אסיה בכדורגל נשים 2014

| --- | --- |
 מארחת:  וייטנאם וייטנאם
 תקופת התחרות:  14 במאי 2014 – 25 במאי 2014 (12 ימים) 
 מספר משתתפות:  8
 הזוכה:   יפן
 מספר משחקים:  17
 מספר שערים:  67 (3.94 בממוצע למשחק)
 מספר צופים:  45,250 (2,662 בממוצע למשחק)
 מלכת השערים:  הרפובליקה העממית של סין יאנג לי קוריאה הדרומית פארק און-סון (6 שערים)
 השחקנית מצטיינת:  יפן איה מיאמה
 → 20102018 ←
 
אליפות אסיה בכדורגל נשים 2014 (באנגלית: 2014 AFC Women's Asian Cup) היא המהדורה ה-18 של האליפות אסיה בכדורגל נשים שארגנה קונפדרציית הכדורגל של אסיה. הטורניר נערך בווייטנאם והתקיים מ-14 במאי עד ה-25 במאי 2014. האליפות שימשה כטורניר המוקדמות לגביע העולם לנשים, שנערך שנה לאחר מכן בקנדה. אף על פי שנבחרה כמארחת, לא העפילה וייטנאם באופן אוטומטי לטורניר, אלא נאלצה להשתתף עם יתר הנבחרות במשחקי המוקדמות שהחלו במאי 2013.
האליפות נערכה בפורמט של שלב בתים ושלב נוקאאוט. שתי הנבחרות הראשונות מכל אחד משני הבתים עלו לשלב חצי הגמר, בו שיחקו בהצלבה, כלומר הקבוצה שסיימה במקום הראשון בבית שיחקה מול הקבוצה שסיימה שנייה בבית המקביל וההפך. במשחק הגמר נפגשו האלופה המכהנת אוסטרליה ויפן. בסיום המשחק, שנערך בהו צ'י מין סיטי מול 10,000 צופים, ניצחה יפן 0-1 וזכתה בטורניר בפעם הראשונה בתולדותיה.
בעקבות מיקומן כארבע הראשונות, העפילו יפן, אוסטרליה, סין וקוריאה הדרומית ישירות לגביע העולם כנציגות של אסיה. וייטנאם ותאילנד, שסיימו במקום השלישי בשלב הבתים, נפגשו למשחק על הכרטיס החמישי לטורניר. במשחק זה, ניצחה תאילנד 2–1 והעפילה גם היא לגביע העולם.
שלב הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  יפן | 7 | 3 | 2 | 1 | 0 | 13 | 2 | 11 |
|  אוסטרליה | 7 | 3 | 2 | 1 | 0 | 7 | 3 | 4 |
|  וייטנאם | 3 | 3 | 1 | 0 | 2 | 3 | 7 | -4 |
|  ירדן | 0 | 3 | 0 | 0 | 3 | 2 | 13 | -11 |
| 0 | 1 | 2 |
| --- | --- | --- |
|  וייטנאם | 3 – 1 | ירדן   |
|  אוסטרליה | 2 – 2 | יפן   |
|  ירדן | 1 – 3 | אוסטרליה   |
|  יפן | 4 – 0 | וייטנאם   |
|  וייטנאם | 0 – 2 | אוסטרליה   |
|  יפן | 7 – 0 | ירדן   |